L'Institut Municipal de Desenvolupament Local Vallsgenera és un organisme autònom de l'Ajuntament de Valls que forma part de la Xarxa Emprèn i col·labora amb el Departament d'Empresa i Coneixement impulsant polítiques per al desenvolupament econòmic i social de Valls i l'Alt Camp.
Vallsgenera té, doncs, dos camps d'actuació principals.
D'una banda, treballa per fomentar l'emprenedoria i crear empreses i ocupació, promovent la ciutat i la reactivació econòmica.
D'altra banda, treballa amb les persones, oferint-los serveis d'orientació, tutorització, formació i adquisició d'experiència professional; d'aquesta manera vetllar pels col·lectius amb dificultats de desenvolupament personal i professional, amb actuacions que els milloren la qualitat de vida i les oportunitats de promoció.
Maite Roig és una de les tècniques amb més experiència en emprenedoria de la casa.
Des de fa 19 anys que acompanya a aquelles persones amb ganes d'emprendre.
Com ha canviat l'emprenedoria en aquests darrers 20 anys?
Hi va haver uns anys on es parlava de projectes grans i d'inversions importants, on els diners eren fàcils d'aconseguir, després va venir la crisi on els projectes eren de subsistència, molts emprenedors ho eren per necessitat i, molts d'ells, engegaven el negoci gràcies a la capitalització de l'atur.
A partir del 2015, hi torna a haver més feina i l'emprenedor és una persona que té un projecte, que fa temps que l'analitza i que inicia perquè hi creu.
També hem denotat un augment del nivell formatiu de l'emprenedor, ja que fa 20 anys, n'hi havia molts que tenien estudis bàsics, mentre que, actualment, la majoria tenen estudis mitjans (mòduls formatius) o són universitaris.
Quines iniciatives són les que més t'han sorprès?
Al llarg dels anys n'hi ha hagut diverses.
Per exemple, en aquests darrers mesos n'hi ha una que m'agrada especialment que és la d'Espais Geodèsics.
Es tracta de construccions semiesfèriques, en les quals s'utilitza el triangle com element estructural perquè és la forma geomètrica més forta.
És un tipus de construcció de baix cost, ecològica que es podria dur a terme en llocs on tenir habitatge és complicat, per exemple en camps de refugiats.
És a dir, és un projecte que a més de ser ecològic, pot tenir una vesant social important, podria millorar la situació de moltes persones arreu del món.
Al llarg dels anys t'adones que l'emprenedoria també segueix tendències i modes, per exemple, quan van sortir els videoclubs, que ara pràcticament no en queda cap, l'època de les perruqueries i estètiques, actualment tot el tema de teràpies alternatives i d'alimentació ecològica...
Penses que els emprenedors tenen lloc i possibilitats fora de l'àrea metropolitana?
Tot i que hi ha determinats projectes, sobretot tecnològics i científics, que tenen més oportunitats a l'àrea metropolitana, ja que hi ha tot un ecosistema emprenedor que fomenta i facilita determinat tipus d'emprenedoria.
Vallsgenera, com entitat, comptem amb diferents departaments: formació, acollida, intermediació laboral i emprenedoria i empresa.
El que es vol és donar un servei integral a les persones i a les empreses.
Nosaltres formem part del Departament d'Emprenedoria i Empresa i oferim els serveis d'informació i orientació, assessorament, formació, seguiment tècnic per a la consolidació, fem accions de sensibilització, mediació per l'accés al finançament, tenim viver d'empreses, formem part de Reempresa, oferim el servei d'alfabetització digital (Punt homologat TIC), assessorament de les noves oportunitats de negoci pels projectes empresarials TIC i foment de l'ús de les TIC en la gestió empresarial i serveis facilitadors de segones oportunitats.
Cal remarcar que un dels serveis més importants és el d'informació, assessorament i acompanyament per obtenir subvencions com la de Garantia Juvenil i la del Consorci de comerç, artesania i moda (CCAM), entre d'altres.
Com treballeu la promoció de l'emprenedoria des de Valls.
Des de l'ajuntament de Valls i Vallsgenera s'ha incentivat l'emprenedoria i la captació d'empreses per mitjà de les següents actuacions:
-Des de fa alguns anys, l'alta d'activitat a Valls té cost zero, és a dir, qualsevol empresa o empresari/a que obra una activitat a Valls, ja sigui comercial o industrial, no paga la taxa per la llicència d'activitat.
-A més tenim la subvenció a joves emprenedors de Valls, la subvenció per la contractació de majors de 45 anys, l'ajut per a la implantació de noves empreses al barri antic i els ajuts al suport a l'activitat empresarial i comercial al barri antic.
Creus que la formació contínua és clau per millorar competencialment?
Des de sempre la formació ha estat una eina que pot ajudar a molts emprenedors a millorar, a adquirir habilitats i coneixements que els poden servir pel seu dia a dia.
Quan un emprenedor inicia activitat, normalment, coneix molt bé l'activitat que vol dur a terme, ara bé, hi ha altres àrees que potser desconeix, com per exemple el tema de l'administració de l'empresa, el màrqueting...
També hi ha habilitats que no han desenvolupat mai, però que poden adquirir com tècniques de negociació, lideratge...
A més, la normativa que ens afecta és canviant i és necessària pel normal desenvolupament de l'empresa, per exemple la llei de protecció de dades, normativa fiscal, laboral... per tant, la formació és necessària per millorar les competències de l'emprenedor, estar al dia i professionalitzar l'empresa.
Fins a l'octubre del 2018 han estat 42 empreses, majoritàriament empresaris individuals (autònoms).
Tenim 5 empreses ubicades al viver d'empreses.
Quins són els contratemps més comuns entre els emprenedors?
El finançament crec que és el més important.
El fet de necessitar finançament per a la inversió inicial fa que els projectes s'endarrereixin en la seva posta en marxa o que, fins hi tot, alguns projectes no es puguin dur a terme.
Com creus que les administracions públiques de diferents nivells poden donar suport a les persones emprenedores?
Facilitant i simplificant els tràmits.
Crec que les administracions estem per ajudar i assessorar, no per inspeccionar i multar (Això cal quan la persona/empresa no compleix amb la normativa aplicable, però primer se'ls ha d'explicar aquesta normativa, què és allò que l'administració demana).
Ens hem trobat en alguns projectes que han tingut dificultat perquè des del departament competent se'ls expliqués la normativa corresponent, ajudessin a l'usuari i li facilitessin les coses.
Això fa que l'emprenedor es desmotivi i que hagi de recórrer a privats perquè l'ajudin en determinats temes.
Crec que tots hem d'estar al mateix carro, en el de potenciar i fer costat a l'emprenedor, perquè l'objectiu final és la creació d'empreses i que aquestes siguin de qualitat.
Podeu sol·licitar informació i assessorament amb Vallsgenera directament a